תמיר עידאן

תמיר עידאן (נולד ב-13 בפברואר 1971, י"ח בשבט ה'תשל"א) הוא ראש מועצה אזורית שדות נגב משנת 2012, עורך דין בהכשרתו. תמיר עידאן נולד וגדל ביישוב מעגלים שבמועצה האזורית שדות נגב, הבכור מבין שלושה אחים ובנם של שאול, שעלה מהאי ג'רבה שבתוניסיה, מנהל בית ספר ומפקח במנהל חברה ונוער במחוז דרום במשרד החינוך. אימו, דבורה, ילידת הארץ הייתה מורה לחינוך מיוחד. הוא למד בבית היסודי במעגלים ובישיבת בני עקיבא בית יהודה בכפר מימון. את שירותו הצבאי החל כלוחם במערך הנ"מ, ועקב פציעתו עבר לשמש כמש"ק ממשל במינהל האזרחי בעזה. לאחר שחרורו מצה"ל עבד בחברת עמיגור – ניהול נכסים בע"מ במגוון תפקידים ובשנת 2006 החל לעסוק בעריכת דין. בבחירות שנערכו בשנת 2012 הגיש מועמדות לראשות המועצה וניצח את קודמו בתפקיד, מאיר יפרח, שכיהן שלוש קדנציות, בהפרש של שלושה קולות בלבד. בבחירות 2018 נבחר עידאן לכהונה נוספת כמועמד יחיד. עקב מלחמת חרבות ברזל, לא נערכו במועצה האזורית הבחירות לרשויות המקומיות בפברואר 2024, ועידאן ממשיך בתפקידו. בתקופת כהונתו כראש המועצה האזורית שדות נגב הושקעו תקציבים ומשאבים רבים בנושא החינוך. ובתקופתו הגיעה המועצה לשיעור של 98% זכאות לתעודת בגרות בשנת התשפ"א (כשנכנס לתפקידו, הממוצע עמד על כ-65%). כחלק מההשקעה בנושאי החינוך, הוקם גן מדעי ופלנטריום בו לומדים התלמידים על החלל, מערכת השמש ותופעות הירח והכוכבים. בתחילת 2024 זכתה המועצה בראשותו לראשונה בפרס חינוך ארצי, לאחר שיפור אחוזי הזכאים לבגרות בבתי הספר במועצה. הוקמו מועדוני יום ופרויקטים המסייעים לבני הגיל השלישי ולאנשים עם מוגבלות במועצה. עידאן הקים את המתנ"ס המקומי, המפעיל תחתיו את שירותי הפנאי והקהילה, ובתוכו הוקמו מרכז צעירים ומחלקת ילדים ונוער. בתקופתו התבצעו עבודות לשיפור חזותי ועבודות נוף בכל יישובי המועצה, הוקמו מבנים חדשים ממוגנים, בהם גני ילדים, מעונות ובתי הספר, שופצו בתי כנסיות, מקוואות ומעונות יום. עוד בתקופת כהונתו קיבלה המועצה פרס ניהול תקין. בעקבות מלחמת חרבות ברזל ועקב אי העברת התקציבים גייס עידאן תרומות רבות אשר סייעו בחודשי המלחמה ליצירת המענים לתושבי המועצה, בהם פינוי יישובי עוטף ועורף. עידאן חיזק את הקשרים עם יהודי התפוצות. בעזרת קשרים אלו, גויסו בסוף 2023 ובתחילת 2024 תרומות שהגיעו לכדי כ-100 מיליון ש"ח לפיתוחה של המועצה. הודות לתרומות אלו מוקמים בשטח המועצה מבני ציבור: מרכז רב תכליתי ממוגן הכולל מרכז הפעלה ומרכז חוסן מחודש, בריכה הידרותרפית ממוגנת, מבנה טיפת חלב, מרכז רב נכותי, ספרייה ופנימייה ממוגנת. בשנת 2014 ולאחר מבצע צוק איתן, התקיימה פגישה של עידאן עם ראש הממשלה, בנימין נתניהו, בו הגה עידאן את הקמתו של יישוב חדש בשטחה המוניציפלי של שדות נגב. היישוב החדש צפוי לקלוט כ-500 משפחות. הקמתו של היישוב מתבצעת לצד תוכנית מתקדמת של כ-1,200 יחידות חדשות בהרחבות ביישובי המועצה. בעקבות רציחתו של ראש המועצה האזורית שער הנגב לשעבר אופיר ליבשטיין בקרבות בטבח בכפר עזה בראשית מלחמת חרבות ברזל. היישוב ייקרא "אופיר", על שמו. עידאן אשר משמש כראש המועצה בשדות נגב בכל סבבי הלחימה מאז 2014, הקים והתווה את מדיניות מטה החירום של המועצה. בין היתר: גיבוש והבניית אופן השירות לתושב בזמני חירום, הקמת צוותי החירום ואופן קבלת ההחלטות והתווית סדר הפעולות במועצה בזמני חירום. כמו כן, עידאן גיבש את אסטרטגיית מדיניות הרשות לכל תרחישי הייחוס שנעשו עד כה, תוך מענה לאתגרים הביטחוניים השונים. כחלק מההגנה על תושבי שדות נגב, עידאן מיסד במועצה צוותי חוסן ישובי, הקים חמ"לים ביישובי המועצה וביסס את מעמד של מרכז חוסן בשדות נגב כמוקד הנותן מענה מקיף בשגרה ובחירום. במסגרת תפקידו כראש מטה החירום, הוא מנהל את עבודת המטה מול פיקוד הדרום, פיקוד העורף ואוגדת עזה באופן ישיר. עם תחילת מתקפת הפתע על ישראל, ועוד טרם הידיעה בדבר חדירת המחבלים, הפעיל עידאן את נוהל החרום של המועצה כבר בשעה 6:36 והוציא הנחיות התגוננות של כניסה למרחבים מוגניםאייל לוי, "מפקדים צריכים להיחקר, ומי שכשל בתפקיד חייב לשלם מחיר אישי, אולי אפילו כלא", באתר ישראל היום, 18 ביולי 2024. עידאן הוביל מאבק ניצי כנגד הממשלה ותקף תדיר את התנהלותה, חוסר תפקודה וההחלטות השגויות שהובילו לאסון מתקפת הפתע על ישראל. לצד היותו ראש המועצה, עידאן משמש בתפקידים נוספים. שימש כנציג הרשויות המקומיות בוועדה לשמירה על קרקע חקלאית ושטחים פתוחים, חבר בוועד מנהל מו"פ קטיף, חבר הנהלה בפארק נ.ע.מ, חבר דירקטוריון בעמותת התיירות שקמה-הבשור, חבר ויו"ר משותף של הנהלת מושבי הנגב, חבר באספה הכללית באקדמית חמדת, חבר הנהלת הוועדה המקומית לתכנון ובניה "נגב מערבי", יו"ר החברה הכלכלית של שדות נגב וחבר בהנהלת אשכול נגב מערבי. עידאן ידוע כבעל דעות ניציות בתחום הביטחוני ומצוטט תדיר כמי שתומך ומגבה את צה"ל בפעולותיו. לשיטתו, הדרך להתמודד עם הטרור היא חלוקה בין האזרחים בעזה, אשר להם צריך לאפשר שגרת חיים תקינה עד כמה שניתן, ולאפשר אישורי עבודה בישראל באופן מדוד, לבין ארגוני הטרור, אשר על מדינת ישראל ליזום פעולות מנע, להילחם ולהגיב באופן נחרץ ללא כל דיחוי על כל פעולה מצדם. עידאן מזוהה עם מאבקם של החקלאים בישראל והיה ממובילי המתנגדים לרפורמות החקלאיות אשר פגעו בחקלאים וקודמו בממשלות ישראל. עידאן הקים את המרכז לסטודנטים לחקלאות (תיקון עולם) בשדות נגב, במסגרתה מגיעים סטודנטים ממדינות עולם שלישי ללמוד מחקלאים ישראליים באקדמית חמדת. במהלך שנות כהונתו כראש המועצה הרבה עידאן למתוח ביקורת על גישתן הביטחונית המכילה של ממשלות ישראל כלפי התקיפות מרצועת עזה. עידאן היה חבר במפלגת הליכוד. ב-1 בנובמבר 2023 התפטר מהליכוד בשידור חי בערוץ 12 במחאה על התנהלות הממשלה ועל חוסר הטיפול הממשלתי באזרחים. ואמר "אני קורא מכאן לכל חבריי חברי מרכז הליכוד לנקוט בצעד דומה נוכח המחדל האדיר!". עידאן בעל תואר ראשון במשפטים, תואר ראשון נוסף במנהל ומדיניות ציבורית, ובעל תעודת בוגר של קורס דירקטורים מאוניברסיטת בן-גוריון בנגב. עידאן מתגורר במושב שרשרת, נשוי לאילנית, אב לארבעה. מדיה וקבצים בנושא תמיר עידאן בוויקישיתוף העידן של תמיר, שדרונט, אורי גבי 7 בינואר 2019 תמיר עידאן, ראש המועצה האזורית שדות נגב, זועם: "בחירת רמטכ"ל מאשרים אבל יישוב חדש לא", רדיו דרום, 27 ביולי 2022 "אם הממשלה לא תסייע לנו – לא נצליח לשקם את הדרום" כנס מדיה, 23 באוקטובר 2023 יוסף ארנפלד, עניין אישי והפעם עם תמיר עידאן, באתר ערוץ 7, 4 בינואר 2024 יוסף ארנפלד, עניין אישי והפעם עם תמיר עידאן, באתר ערוץ 7, 4 בינואר 2024 יובל גורן, הוכרזו הזוכים בבחירות ל-27 מועצות אזוריות, באתר nrg‏, 5 בדצמבר 2012 כתבי ישראל היום, "מסיבת הניצחון כבר מוכנה": המתמודדים שכבר "ניצחו" בבחירות לרשויות המקומיות, באתר ישראל היום, 26 בספטמבר 2018 עטרה גרמן, ‏דחייה משמעותית בבחירות המקומיות במועצות שפונו בצפון ובדרום, בעיתון מקור ראשון, 13 בפברואר 2024 הפלנטריום המתקדם ביותר בישראל הוקם בשדות נגב, באתר המועצה, 7 ביולי 2020 הושלם מיגון של עשרות כיתות וגני ילדים ביישובי עוטף עזה בהיקף של עשרות מיליוני ש"ח, באתר "IsraelDefense‏" פרס ניהול תקין לשנת 2013-2014, באתר המועצה, 23 בפברואר 2015 בלי ציוד לכיתות כוננות, בלי סיוע לתושבים: ראש מועצה פונה למימון המונים, באתר TheMarker‏, 17 בנובמבר 2023 ארנולד נטייב, ‏באמצע המלחמה: מועצת שדות נגב בעוטף עזה יוצאת לגיוס המונים, באתר מעריב אונליין, 16 בנובמבר 2023 הונחה אבן פינה ליישוב חדש על שם אופיר ליבשטיין ז"ל, באתר ערוץ 7, 29 בנובמבר 2023 איתמר אייכנר, "ילדים יגדלו על גבורתו": יישוב אופיר יוקם בעוטף, על שמו של ראש המועצה שנרצח, באתר ynet, 29 בנובמבר 2023 'שדות נגב' מקימה שיטור מועצתי להגברת הביטחון. ראש המועצה תמיר עידאן בירך: "בשורה חשובה", באתר ערוץ 7, 2 באוקטובר 2022 קשת ברגסון, ‏"95% גן עדן 5% גיהינום": הכירו את הקצין והצלם שמתעד את יישובי עוטף עזה, באתר "סרוגים", 24 במאי 2021 מתן צורי, זעקת מרכזי החוסן בעוטף עזה: "קורסים תחת הנטל", באתר ynet, 9 ביולי 2023 רויטל חובל, בחודשים שלפני המלחמה מרכזי החוסן בדרום התריעו על קריסה, בממשלה החליטו להתעלם, באתר "המקום הכי חם בגיהנום", 23 באוקטובר 2023 אלישיב רייכנר, ‏מועצת שדות נגב: חצי עוטף – חצי עורף, בעיתון מקור ראשון, 16 בנובמבר 2023 ראש המועצה מהליכוד זועם על הממשלה: "אם צריך לשבות רעב – אעשה את זה", באתר TheMarker‏, 31 באוקטובר 2023 איליה יגורוב, ראש מועצת שדות נגב: "הממשלה משחדת את התושבים לחזור לבתיהם ללא מתן מענה ביטחוני", באתר ישראל היום, 1 בינואר 2024 בנצי רובין, ‏ראש המועצה מהליכוד: 'לממשלה אין מנדט להפקיר אותנו', באתר "סרוגים", 10 באפריל 2024 הרכב הוועדה לשמירה על קרקע חקלאית ושטחים פתוחים, באתר מנהל התכנון חברי הנהלה, באתר פארק נ.ע.מ תעשיות בע"מ הנהלה חדשה בחברת מושבי הנגב, בפורטל לחקלאות טבע וסביבה, 08-09-2013 אורי גבאי, העידן של תמיר, שדרונט, 7 בינואר 2019 תמיר עידאן, מחירי המים לחקלאות: יד אחת מוזילה - השנייה מייקרת, באתר כלכליסט, 9 ביוני 2017 מתחילים להשתלם בחקלאות, באתר המועצה, 05/10/2018 גיא עזרא, ‏תמיר עידאן: "חמאס עדכן אותנו על הפסקת האש", באתר "סרוגים", 10 באוגוסט 2018; אורי גבאי, העידן של תמיר, "שדרונט", 7 בינואר 2019; גיא עזרא, ‏דרום שחור:בלון תבערה נחת בגן ילדים; אנדרטאות נשרפו, באתר "סרוגים", 24 ביוני 2019; דידי אלאלוף, ראש המועצה זועם על תגובת צה”ל: “לא מחזירה את ההרתעה ומעבירה מסר לא טוב”, באתר חדשות מבזק לייב, ‏7 באפריל 2023 "מטיל את כל האחריות על ממשלת ישראל": ראש מועצת שדות נגב התפטר מהליכוד, באתר TheMarker‏, 1 בנובמבר 2023 דני קושמרו, ‏בשידור חי: ראש מועצה מהדרום הקריא את מכתב ההתפטרות שלו מהליכוד, באתר ‏מאקו‏, 1 בנובמבר 2023 ראש מועצה בעוטף מתפטר מהליכוד: "קורא לחברי לנקוט בצעד דומה לנוכח המחדל האדיר", באתר ynet, 1 בנובמבר 2023 לירן וינשטיין, ‏ראש המועצה לנתניהו: מחדל אדיר, עוזב את הליכוד, באתר "סרוגים", 1 בנובמבר 2023